钦定古今图书集成/明伦汇编/氏族典/第338卷 > 刘衍
## 钦定古今图书集成/明伦汇编/氏族典/第338卷 > 刘衍

按《万姓统谱》：衍字成之，龙溪人。治平间及第，授英州
推官。应材识兼茂科，讽及新法报罢。后知潮阳县，岁
大饥，衍发县帑，倾家资，运广米，民得不饥。改知新州，
以御妖贼功，特授朝奉郎。秩满诣京师，会知杭州，与
赵抃同日引见，议青苗不合，安石叱之曰：“汝等不读
书故耳。”抃未能对，衍曰：“三皇五帝所读者何书？”安石
嘿然。力乞致仕。累辟不起。